Међународни филмски фестивал „Фаџр“ () најважнија је и најпрестижнија филмска манифестација у Ирану која се одржава у знак сећања на народну револуцију 1979. године, а која се од 1983. године редовно одржава углавном током фебруара месеца у Техерану. До сада је одржано 36 фестивала, а последњи је одржан од 1. до 11. фебруара 2018. године за домаће учеснике, а од 19. до 27. априла за иностране учеснике. Ову манифестацију организује Кинематографска организација „Фараби“ под надзором Министарства културе и исламске упуте Ирана.